|  |
| --- |
| **Студијски програм : ФИНАНСИЈЕ И БАНКАРСТВО,** основне академске студије, први ниво***Модул 2*: Буџет, порези и царине** |
| Назив предмета: ФИНАНСИЈСКО ИЗВЕШТАВАЊЕ |
| **Наставник: Мартинов Дарко, Вукасовић Драган** |
| **Статус предмета:**изборни, трећа година, шести семестар |
| **Број ЕСПБ: 7** |
| **Услов:**Основе рачуноводства |
| **Циљ предмета:** Основни циљ предмета је да студенти стекну разумевање свих аспеката финансијског извештавања у међународном окружењу. Предмет је уобличен тако да студентима омогући разумевање значаја извештавања у складу са Међународним стандардима финансијског извештавања. Посебан циљ предмета је да студентима омогући упознавање са примерима најбоље праксе финансијског извештавања. |
| **Исход предмета:** Очекивани исход учења из области финансијског извештавања јесте стицање теоретског сазнања и познавање финансијских извештаја који су у употреби у међународном окружењу, као и правила која се користе приликом њиховог састављања зависно од сврхе, односно, намене и циља који се жели постићи. Жељени исход учења подразумева разумевање циљева и обухватности стандарда, кључних концепата и дефиниција, рачуноводствених политика, као и критичке анализе финансијских извештаја. Студенти ће разумети потребу усклађености финансијског извештавања са системом извештавања за потребе управљања пословањем и обезбеђењем контроле над пословањем. Студенти ће такође упознати улогу међународних организација које усмеравају финансијско и нефинансијско извештавање у међународном окружењу (IASB, IFAC и слично). |
| **Садржај предмета***Теоријска настава:*Основни циљеви стандарда међународног финансијског извештавања и кључна питања на која су усмерени; Обухватност стандарда, тј. препознавање специфичних трансакција и догађаја који су предмет стандардизације у међународним оквирима; Рачуноводствене политике, тј. преглед специфичних рачуноводствених принципа, основа и конвенција, правила и праксе које ентитет треба да усвоји ради усклађивања са специфичним стандардима; Приказивање и обелодањивање, тј. начин на који се финансијске и нефинсијске ставке излажу у финансијским извештајима, као и аспекти њиховог излагања са становишта различитих корисника финансијских извештаја, и посебно инвеститора.*Практична настава:*Обухвата рад на конкретним примерима финансијских извештаја ентитета. Практичан рад обухвата и критичку анализу пословања ентитета на основу публикованих финансијских извештаја, студије случајева и упоредну анализу финансијских извештаја различитих ентитета. Рад у малим групама омогућује и критичко разматрање стручних текстова из ове области и моделирање система интерних контрола које се уграђују у систем финансијског извештавања. |
| **Литература****Oсновна:*** Превод *Међународних стандарда финансијског извештавања (МСФИ)* објављен на интернет страници Министарства финансија Републике Србије.(Одабрани делови)
* Петровић, З. (2011). *Финансијско извештавање*, Београд: Универзитет Сингидунум. (Одабрани делови)

**Допунска:*** Одабрана литература по избору наставника.
 |
| **Број часова активне наставе:** |
| Предавања: 2 | Вежбе: 3 | Други облици наставе: | Остали часови: |
| **Методе извођења наставе**интерактиван метод рада, предавања, анализа случајева из праксе, дискусије... |
| **Оцена знања (максимални број поена 100)** |
| **Предиспитне обавезе** | **поена** | **Завршни испит** | **поена** |
| активност у току предавања | 10 | писмени испит | 40 |
| практична настава | 5 | усмени испит |  |
| колоквијум-и | 40 |  |  |
| семинар-и | 5 | *Укупно поена* | 100 |